text: Rivaler møder hinanden i den første sydjyske Superligakamp
  17 februar 2017 kl. 06.39
  Fodboldspillernes vinterferie er slut, og fredag aften udfordrer Sønderjyske og Esbjerg fB hinanden i sæsonens første kamp.
  Forårets Superligasæson sparkes i gang med lidt af et lokalopgør fredag aften. Her møder Sønderjyske og Esbjerg fB hinanden. 
  Der har været stor udskiftning på begge hold, siden efterårssæsonen sluttede i december. Hos Sønderjyske har man hentet ni nye og gamle spillere hjem til holdet, mens en håndfuld er sendt videre. 
  
  Hos Esbjerg fB er der sket næsten lige så store forandringer.  Her er seks spillere sendt afsted.. De har blandt andet sendt Bjørn Paulsen til Hammarby FF - op til Jakob Michelsen. Derudover har de hentet tre georgiere, to grækere og en enkelt ghaneser.
  Kampen fløjtes i gang 20.15 i Esbjerg.
  Truppen til #EfBSJE er udtaget. Vi ses i Esbjerg! #sldk pic.twitter.com/LMrtX5Gv3N
  
  